
  
[image: ]

  


  
    M.J. Arlidge


    Dukkehuset


    Oversatt av Astrid Martinussen Almaas


    
      [image: ]

    

  


  
    Originaltittel: The Doll’s House


    Original English language edition first published by Penguin Books Ltd., London


    Copyright © originalutgave M.J. Arlidge 2015


    The author has asserted his moral rights.


    Copyright © Forlaget Vigmostad & Bjørke AS 2016


    All rights reserved


    Tilrettelagt for e-bok: John Grieg, Bergen


    Forsidedesign: Wil Immink Design


    Forsidebilde: Wil Immink Design / iStock


    ISBN:978-82-419-1255-9


    ISBN: 978-82-419-1191-0 (trykt)


    Spørsmål om denne boken kan rettes til


    Forlaget Vigmostad & Bjørke AS


    Kanalveien 51


    5068 Bergen


    Telefon 55 38 88 00


    Eller e-post til


    post@vigmostadbjorke.no


    www.vigmostadbjorke.no


    Det må ikke kopieres fra denne boken istrid med åndsverkloven eller avtaler om kopiering som er inngått med Kopinor.

  


  
    1


    Ruby kastet seg frem og tilbake isengen. Hun hadde sovet urolig hele natten – hadde drevet inn og ut av en nærmest bevisstløs tilstand der hun ikke var våken, men heller ikke sov iordets rette forstand. Underlige, angstfylte drømmer hadde blandet seg med en fornemmelse av at moren bar henne iseng. Det føltes godt, men kunne naturligvis ikke stemme. Ruby bodde for seg selv, og det var minst femten år siden moren eller faren hadde måttet gjøre noe lignende.


    Ruby angret bittert på at hun hadde stukket innom Revolution kvelden før. Hun hadde vært iet selvutslettende humør, rasende på livet, og verken ville eller kunne takke nei til drinkene som håpefulle gutter spanderte på henne. Det hadde vært piller og kokain også – hukommelsen var tåkete. Men hadde hun virkelig drukket så mye, tatt så mye at hun burde føle seg så dårlig?


    Hun snudde seg igjen og presset det verkende hodet ned imadrassen. Hun hadde viktige ting på programmet idag – moren skulle komme – men plutselig orket hun ikke tanken på åtreffe henne. Hun ville bare gjemme seg for omverdenen, krype iskjul med tømmermennene sine langt unna familiens innblanding, ansvar, tårer og svik. Hun ville utslette sitt eget liv – idet minste inoen timer.


    Hun gjemte hodet under puten og stønnet lavt. Det var forbausende kjølig her nede – kaldere enn vanlig – og et øyeblikk følte hun seg både trøstet og oppkvikket. Dette var et fint gjemmested en lit…


    Noe var galt. Sengetøyet. Hva var det med det? Det… det luktet feil.


    En prikkende uro trengte igjennom bakrusen. Sengetøyet hennes luktet alltid sitrus. Hun brukte nøyaktig samme skyllemiddel som moren. Så hvorfor luktet det lavendel nå?


    Ruby lå med lukkede øynene og presset puten ned over hodet. Det verket ihjernen mens hun spolte seg baklengs gjennom kvelden før. Hun hadde klint med en fyr, flørtet med to–tre andre… men hun hadde ikke blitt med noen hjem, hadde hun det? Nei, hun hadde dratt alene hjem til sin egen leilighet. Hun husket at hun hadde sluppet nøklene ned på bordet, drukket vann rett fra kjøkkenkranen og tatt et par Nurofen før hun stupte iseng. Det var igår kveld, ikke sant?


    Hun kjente at hun begynte åpuste fortere, at brystkassen snørte seg sammen. Hun trengte astmainhalatoren sin. Hun strakte ut armen og famlet etter nattbordet – uansett hvor full hun ble, klarte hun alltid åplassere inhalatoren slik at hun kunne nå den. Den var ikke der. Hun strakte armen lenger ut. Ingenting. Bordet var ikke der, for faen. Hånden kolliderte med veggen. Ru murstein. Veggen hennes var ikke sli…


    Ruby slengte puten til side og satte seg opp. Munnen åpnet seg, men bare et lite gisp slapp ut – kroppen hadde stivnet iåndeløs panikk. Hun hadde sovnet iden pene, koselige sengen sin. Og hadde våknet ien kald, mørk kjeller.

    Solen sto høyt på himmelen, og sanden på den langstrakte Calshot-stranden glitret som gull. Små bølger fra Solent-sundet, med Isle of Wight på den andre siden, slikket mot land. Andy Baker ga seg selv en mental klapp på skulderen. Calshot lå et godt stykke utenfor allfarvei, så selv om stranden var helt fantastisk, var det nesten aldri folk her. Han, Cathy og ungene hadde stedet for seg selv, og nå skulle de nyte en perfekt lørdag ved sjøen. Piknik, litt frisbee, noen få øl – han kjente allerede hvordan arbeidsukens kjas og mas forsvant.


    Tvillingene, to høyrøstede gutter, begynte ågrave en skyttergrav der de snart skulle utkjempe en hard kamp, mens Andy ruslet en tur langs stranden, helt nede i vannkanten. Hva var det som gjorde dette stedet så beroligende? Den øde beliggenheten? Utsikten? Lyden av bølgene som skvulpet mot land? Andy lot vannet skylle over tærne. Han hadde pleid åkomme hit helt siden han var barn. Han hadde tatt med seg kona – sin første kone – og guttene hit. Det forholdet hadde jo ikke fått noen lykkelig slutt, men da han kikket bort på Cathy som gravde isanden og spøkte med Tom og Jimbo, følte han seg som verdens heldigste mann.


    Dette stedet var fristedet hans, og han gledet seg hele uken til ådra hit. Det hørtes antakelig fint ut ådrive sitt eget vaktselskap, men hverdagen besto av en uendelig rekke konflikter. Før kunne man få tak ipålitelige folk, men ikke nå lenger. Kanskje skyldtes det strømmen av innvandrere, eller kanskje tidene bare hadde forandret seg. Uansett virket det som om én av tre ansatte var enten narkomane eller notoriske skjørtejegere. Måneden før var han blitt saksøkt av en nattklubbeier som hadde tatt en av karene hans på fersken mens han solgte ketamin på toalettet. Andy følte seg for gammel til slikt – kanskje det var på tide åpensjonere seg?


    En lyd fikk ham til åkikke opp. Den kom bakfra. Fra stedet der guttene befant seg. De ropte. Nei, de skrek.


    Andy spurtet allerede bortover stranden mens hjertet hamret vilt ibrystet. Prøvde noen åskade guttene? Han kunne se Cathy, men hvor var barna?


    – Cathy?


    Hun så ikke på ham.


    – cathy?


    Endelig kikket hun opp. Ansiktet hennes var askegrått. Hun prøvde åsi noe, men før hun fikk frem et ord, kastet guttene seg inntil henne og klemte henne hardt.


    Andy stirret forvirret og skremt på dem. Mens Cathy knuget guttene inntil seg, stirret hun stivt mot skyttergraven. Var det noe der som hadde skremt dem? Et dødt dyr eller…


    Andy gikk bort til kanten. Han hadde en slags fornemmelse av hva han ville finne. Kunne se det for seg. Likevel hoppet hjertet over et slag da han kikket ned ihullet. Veggene var bratte, grøften dyp – cirka én meter – og ibunnen, sirlig innrammet av fuktig sand, så han det blåhvite ansiktet til en ung kvinne.

    Snøblindheten stakk iøynene, og brystkassen snørte seg tettere sammen. Ruby var midt iet kraftig astmaanfall nå, og panikken gjorde pusten kort og ujevn. Hun kjente at hjertet hamret fort og hardt, som om det skulle eksplodere. Hva ihelsike var det som foregikk? Var dette virkelig?


    Hun bet seg iarmen. Kjente en skjærende smerte før hun slapp taket og gispet etter luft igjen. Det var virkelig. Hun burde ha skjønt det fordi hun frøs sånn. Hun la seg skjelvende ned på sengen igjen og prøvde åroe seg. Tanken på den manglende inhalatoren skremte vettet av henne, men hun måtte få kontroll over panikken, ellers ville hun besvime. Og det kunne hun ikke gjøre. Ikke her.


    Rolig. Prøv åvære rolig. Tenk på noe hyggelig. Tenk på mamma. Og pappa. Og Cassie. Og Conor. Tenk på gresskledde enger. Og elver. Og sollys. Tenk på barndommen. Lekeplasser. Somrene ihagen. Løpe gjennom vannsprederen. Tenk glade, lykkelige tanker.


    Rubys brystkasse hevet og senket seg litt roligere nå, og pusten var ikke fullt så desperat. Ta det med ro. Alt blir bra igjen. Det finnes en enkel forklaring på alt dette. Hun satte seg med ryggen mot putene, trakk pusten, og plutselig ropte hun:


    – Hallo?


    Hennes egen stemme virket fremmed, og ordene ga ekko mot de nakne mursteinsveggene. Rommet lå imørke, men den smale lysstripen som sivet inn under døren, var akkurat nok til at hun kunne se hvor hun befant seg. Rommet var cirka fem ganger fem meter og kunne vært en hvilken som helst hybel – med seng, bord og stoler, komfyr og kjele, noen bokhyller – bortsett fra at det ikke fantes vinduer. Det lave taket var kledd med panel, men det fantes ingen sprekker eller hull som slapp inn lys.


    – Hallo? Stemmen hennes dirret mens hun kjempet for åkvele panikken som veltet opp ihenne på ny. Fremdeles ikke noe svar, ikke et livstegn.


    Plutselig var hun på beina – alt var bedre enn åsitte stille og tenke vonde tanker. Hun krysset gulvet og dro idørhåndtaket på den tunge metalldøren, men den var låst. Hun gikk en runde irommet og lette febrilsk etter en rømningsvei, men fant ingen.


    Hun grøsset. Hun var halvdød av redsel og frøs helt inn i margen. Blikket falt på komfyren. Det var en gammel gasskomfyr med to stekeovner og fire kokebluss. Plutselig fikk hun det for seg at hun skulle skru den på. De fire kokeblussene ville varme opp rommet og gjøre det litt lysere. Hun vred om bryteren og trykket inn tenneren. Ingen reaksjon. Ruby prøvde enda et bluss, så et til. Det skjedde fortsatt ingenting.


    Hun gikk rundt komfyren for åta en kikk på baksiden. Hun visste ingenting om komfyrer, men kanskje hun fant noe innlysende?


    Den var ikke tilkoblet. Det fantes ingen rør som forbandt komfyren med en gasskilde. Den var bare en rekvisitt. Ruby sank ned på gulvet. Tårene begynte årenne idet forvirringen blandet seg med frykt.


    Hva slags sted var dette? Hva gjorde hun her? Spørsmålene kvernet rundt og rundt iRubys hode mens hun prøvde åfordøye den ubegripelige sannheten. Hun sank ned ien dyp fortvilelse, og tårene dryppet fra haken og ned på gulvet.


    Plutselig hørte hun en lyd. Hun kikket opp.


    Hva var det? Var det ietasjen over eller her nede?


    Der var den igjen. Fottrinn. Uten tvil. De kom nærmere. Stanset utenfor døren. Ruby spratt opp, klar til åforsvare seg.


    Stillhet. Så gled plutselig en liten luke idøren opp, og et par øyne fylte åpningen. Ruby ravet bakover og trykket seg helt inn ihjørnet av rommet – hun ville så langt bort fra døren som mulig.


    Nå hørtes lyden av flere slåer som ble dratt til side.


    – hjelp! skrek Ruby.


    Lenger kom hun ikke. Døren gled opp, og lyset flommet inn irommet. Det skarpe lyset blendet henne, og hun knep øynene hardt igjen. Så åpnet hun dem langsomt på gløtt.


    I døråpningen sto en høy skikkelse. På grunn av lyset så hun bare omrisset av ham og klarte ikke åskjelne ansiktstrekkene. Han var bare en skygge – ruvende, stirrende og svart.


    I neste øyeblikk ble døren smelt igjen, like brått som den var blitt åpnet. Nå var de sammen imørket.


    Ruby gjemte ansiktet ihendene og ba til en Gud hun ikke trodde på, tryglet ham om åvise nåde. Men samme hvor mye hun ba, klarte hun ikke åstenge ute lyden av fottrinn som kom stadig nærmere.

  


  
    4


    Vinden traff kriminalførstebetjent Helen Grace iansiktet der hun suste bortover landeveien helt ute ved kysten. Hun hadde ikke vært ute på denne avsidesliggende landtungen før, men likte det hun så. Vilt, vakkert og isolert – dette var et sted etter hennes smak. Det var ingen biler åse, derfor økte hun farten, tvang sykkelen opp mot den kraftige motvinden.


    Da hun fikk øye på åstedet, slakket hun av på farten og lot Kawasakien gli fremover ifemti lovlydige kilometer itimen. Kriminalbetjent Lloyd Fortune sto og ventet på henne ved den flagrende polititeipen. Lloyd var en ung, intelligent og flott politimann fra Southampton med minoritetsbakgrunn, og han hadde en lys fremtid foran seg. Helen hadde alltid likt ham og hadde stor respekt for ham, likevel føltes det rart åha ham som makker. Charlie var blitt midlertidig utnevnt til kriminalbetjent mens de jaktet på Ella Matthews, men forfremmelsen ble aldri gjort permanent. Og da Charlie kunngjorde at hun var gravid, var saken avgjort – hun kom til åbli værende istillingen som kriminalkonstabel ioverskuelig fremtid. Det var urettferdig, men slik var systemet. Oddsene gikk aldri iyrkesaktive mødres favør.


    Den gamle gruppen var iferd med åsplittes opp. Tony Bridges hadde sluttet for godt, kriminalkonstabel Grounds skulle snart gå av med pensjon, og Charlie hadde svangerskapspermisjon og skulle nedkomme om få uker. Lloyd var blitt forfremmet til kriminalbetjent, og de hadde fått to nye kriminalkonstabler – det var idet hele tatt en helt ny stemning ikrimgruppen nå. Ærlig talt følte Helen seg litt ubekvem. Hun hadde ikke fått oversikten over den enkeltes væremåte ennå og følte ikke at hun klarte åfå medlemmene til åfungere som et team. For åkomme dit måtte man først gå gjennom ild og vann sammen.


    – Hva har du til meg, Lloyd?


    De hadde allerede bøyd seg under polititeipen og skrittet bortover stranden, mot grøften.


    – En ung kvinne. Begravd omtrent en meter under bakken. Funnet av et par unger for en times tid siden. De står der borte sammen med foreldrene.


    Lloyd nikket iretning av familien på fire som sto inntullet ipolitiulltepper og avga forklaring til en uniformert konstabel.


    – Noen tilknytning til offeret?


    – Nei, de pleier åkomme hit ihelgene. Har som regel stedet for seg selv.


    – Bor det noen inærheten?


    – Nei. Nærmeste bebyggelse er cirka fem kilometer herfra.


    – Blir stedet opplyst av fyrlykten om natten?


    – Det er for langt unna.


    – Det er med andre ord et fint sted åkvitte seg med et lik.


    De spaserte itaushet bort til hullet isanden. Ibunnen sto Meredith Walker, leder for kriminalteknisk avdeling ved Southampton Central politistasjon, og undersøkte nøye levningene av kvinnen. Helen lot blikket sveipe over åstedet – kriminal teknikere ihvite kjeledresser bøyde seg alvorstynget over en kvinne som så ut til åha funnet fred, til tross for den våte sanden som klebet seg til håret, øynene og munnen hennes.


    Kvinnens ansikt, skuldre, overkropp og armer var nå avdekket. Armene var smertelig tynne og huden svært blek, med en enslig tatovering som skrek mot dem. Til tross for at kroppen hadde begynt ågå ioppløsning, var kvinnen merkelig vakker, med svart hår som rammet inn et par himmelblå øyne. Synet minnet Helen om Brødrene Grimms eventyr om gotiske jomfruer som venter på sin elskedes kyss.


    – Hvor lenge har hun ligget slik? spurte hun.


    – Det er vanskelig åsi, svarte Meredith. – Sanden er kald og våt her nede, så levningene er godt bevart. Dessuten har verken dyr eller insekter kommet til. Men en god stund. Etter likets tilstand ådømme vil jeg tippe tre år – Jim Grieves kan nok fortelle deg mer når han får undersøkt henne på likhuset.


    – Jeg trenger åstedsbildene ikveld, hvis det er mulig, sa Helen.


    – Skal bli. Men jeg vet ikke om de vil hjelpe deg stort. Den som står bak dette, har vært grundig. Øredobbene og neseringene er fjernet. Fingerneglene er klippet. Og du kan sikkert gjette deg til hva tidevannet og tidens tann har gjort med resten av det som kunne ha vært tekniske bevis.


    Helen takket Meredith og gikk ned til vannkanten for åfå et overblikk over åstedet. Det prikket allerede inerverøttene. Den døde kvinnen var plassert her med overlegg, av noen som visste hva de drev med. Vedkommende var ingen amatør. For Helen var det så godt som ensbetydende med en morder som hadde drept før.

    – Hold deg unna. Ikke rør meg!


    Ruby hadde rygget inn iet hjørne av rommet. Hun strakte ut armene for åbeskytte seg, men skjønte med én gang at det ikke nyttet.


    Klikk. Lysstrålen fra en kraftig lommelykt traff henne i øynene. Hjertet hamret vilt mens hun så hvordan strålen gled ned fra ansiktet, over brystkassen til lårene, og til slutt til føttene. Tok mål av henne. Hun hadde vært så innstilt på åvirke sterk, men nå brøt hun sammen og begynte åhulke.


    – Ikke vær redd.


    Stemmen hans var rolig og behersket. Den lød ikke kjent, selv om Southampton-dialekten var tydelig.


    – Slipp meg ut, hikstet hun. – Jeg skal ikke si det til noen. Jeg…


    – Fryser du?


    – Vær så snill. Jeg vil bare dra hjem.


    – Hvis du fryser, skal jeg finne et ekstra ullteppe til deg. Jeg vil at du skal ha det bra.


    Den rolige pragmatismen hans skremte henne. Han snakket som om ingenting uvanlig hadde skjedd. Som om dette var normalt.


    – Er du sulten?


    – Jeg vil dra hjem, din jævel. Slutt… slutt åsnakke til meg. Bare… få meg hjem. Politiet leter etter meg…


    – Ingen leter etter deg, Ruby.


    – Foreldrene mine venter på meg. Mamma kommer på besøk idag…


    – Moren og faren din er ikke glad ideg.


    – Hva?


    – Det har de aldri vært.


    – Hvorfor sier du…


    – Jeg har sett måten de behandler deg på. Hørt hva de sier om deg når du ikke er til stede. De vil bare bli kvitt deg.


    – Det er ikke sant.


    – Sier du det? Det var du som forlot dem, vet du. Hvorfor skulle de lete etter deg, da?


    Den grufulle logikken idet han sa, gjorde Ruby stum.


    – Nei… nei. Du tar feil. Du lyver. Hvis det er penger du er ute etter, har de…


    – Jeg sier det bare som det er. De vil ikke ha deg. Men det vil jeg.


    Ruby hulket høyere. Dette kunne ikke være sant.


    – Jeg vil hjem, klynket hun.


    Lysstrålen kom nærmere. Nå sto han rett ved siden av henne. Ruby bøyde hodet og knep øynene igjen. Kjente at pusten hans streifet kinnet. Da han plutselig strøk henne over håret, rykket hun til.


    – Det er godt åhøre, vennen min.


    Stemmen hans var hviskende og varm.


    – Dette er nemlig hjemmet ditt nå.

    Alison Sprackling var rasende på datteren. De hadde avtalt åmøtes klokken elleve, og nå var den snart ett. Hvor ihuleste hadde hun gjort av seg?


    Ingen åpnet da hun ringte på, derfor hadde hun låst seg inn. Ruby bodde ien bitte liten, loslitt leilighet. Hun var en festløve og gikk ofte ut for ådrikke på fredagskveldene, så det kunne ligne henne ågjemme seg under dynen for åpleie bakrusen og stenge omverdenen ute. Det var selvsagt en mulighet for at hun hadde tatt med seg noen hjem – noe Alison ikke likte åtenke for mye på, tatt ibetraktning datterens tidligere eventyr – men det var mye som sto på spill, så her nyttet det ikke åvære sjenert.


    Etter mye om og men var familiegjenforeningen omsider innen rekkevidde, og Alison hadde ikke tenkt åforpurre alt nå, samme hvor upålitelig og egenrådig Ruby kunne være. Det hadde tatt flere måneder med diplomatisk arbeid åforberede Rubys gjeninntreden ifamilien – og idag skulle de kontakte husverten hennes og bestille et flyttebyrå. Det var en gledens dag, en dag der fornuften etter en hard kamp hadde seiret over såret stolthet.


    Det var det eneste Alison ønsket seg. Åvende tilbake til normalen, til en lykkelig, sammensveiset familie. Så hvor var datteren? Hvor kunne Ruby ha gjort av seg – idag av alle dager? Skulle hun ringe til Jonathan? Be ham komme? Nei, det var ingen vits i ågi ham mer ammunisjon så lenge våpenhvilen var så skrøpelig som den var.


    Rubys ett år lange eksil fra familien hadde vært forferdelig. Det skyldtes ikke tårene, de bitre anklagene og truslene som var blitt fremsatt, men snarere tomrommet ved familiesammenkomster, på ferier og igrillselskaper som hun, det eldste barnet deres, hadde etterlatt seg. Det føltes bare så feil, som om de – og hun – bevisst overså en brennende bygning eller en svømmer som holdt på ådrukne.


    Alison skrittet gjennom leiligheten igjen – fra soverom til bad til stue – men Ruby var ikke åse. Hva var dette for noe? Et siste opprør? En påminnelse om at hun kunne – og ville – være sin egen herre? Eller var det noe mer alvorlig? Ville hun trekke seg fra avtalen? Usikkerheten gjorde Alison fryktelig nervøs.


    Så, plutselig, lyden av fuglesang. Det var Alisons telefon som kunngjorde at noen hadde lagt ut noe på Twitter. Ruby var en regelmessig tvitrer – det var stort sett på den måten moren fikk vite hva hun drev med – så Alison skyndte seg bort til vesken og dro ut den ene gjenstanden etter den andre ijakten på telefonen.


    Det var fra Ruby. Alison leste tvitringen. Rynket pannen og leste den en gang til. Datteren kunne vel ikke være så egoistisk?


    «Trenger åreise bort litt og være for meg selv Hvis folk hadde vært mer glad imeg ville jeg blitt… Rx»


    Jo, det kunne hun. Ruby hadde sendt taket ihodet på dem. Og Alison skjønte straks at det ikke lot seg reparere.

    Da han hadde tvitret ferdig, slo han av telefonen og dyttet den godt nedi jakkelommen. Han så seg om enda en gang for åsjekke at kysten var klar, selv om det strengt tatt ikke var nødvendig. Det var aldri noen som våget seg så langt inn iskogen.


    Han gikk videre, bante seg vei gjennom buskaset og passet nøye på at han ikke hektet seg fast itorner eller lignende. Han trodde ikke at de syntetiske klærne ville etterlate seg fibre, men det var best åvære på den sikre siden.


    Han kom til en liten lysning. Skogen var ikke fullt så tett her, og bakken var sandet og tørr. Det perfekte sted til det han nå skulle gjøre. Han fjernet alt av vegetasjon fra en liten flekk, tok ut den store bylten med pinner fra ryggsekken sin og la dem varsomt ned på bakken. Snart hadde han en liten haug, omringet av den lille grøften han hadde gravd med blomsterspaden sin. Grøften ville fungere som gnistfanger – en skogbrann her ville være en katastrofe. Sikkerhet var viktigst, alltid.


    Han smuldret opp en tennbrikett for åfå fyr. Dette var farligere enn åbruke avispapir, så klart, men aviser kunne gi en halvintelligent politietterforsker spor, derfor ble det parafin. Det var rart åkjenne heten fra bålet denne varme lørdagsettermiddagen, men det måtte til. Hvis noen så det, ville de tro det var turister som grillet – det var mange av dem på denne årstiden. Dessuten ville han være milevis unna før noen fant det, så…


    Frykten for åbli oppdaget var ubegrunnet, likevel fikk den fart på ham. Han dro Rubys pyjamas opp av sekken og la den på bålet. Han betraktet den mens den brant, stirret henført på flammene som fortærte plaggene. Først strittet tøystykkene trassig imot, så slikket ildtungene opp idet fibrene tok fyr, før de omsider overga seg til en uunngåelig skjebne.


    Det var idiotisk ånyte det så mye som han gjorde. Men han kunne ikke noe for det. Det var vakkert – de dansende flammene, det glødende kullet og til slutt den myke, fnugglette asken. Synet rørte ham, for han visste at det hadde en nydelig symbolikk. Dette var slutten på Ruby. Hun var død nå, borte for godt, men opp av flammene, av asken, ville noe nytt og vakkert stige frem.

«Spenstig og gripende.

Neste bok i serien kan ikke komme fort nok.»
The Sun






